Gotye

- Brudje (Flande)Nåcionålité Bedje
 Ostralyin
Gotye, d' ès vraiy no « Wouter De Backer », c' est on tchanteu, muzicyin ey on compôzeu d' muzike. Ci tchanteu ci est a mitan bedje ey a mitan ostralyin. Il a skepyî li 21 di may 1980, a Brudje.

 Etimolodjeye 
Gotye, c' est èn escrijhaedje fonetike spontané do ptit no francès-cåzant : Gauthier. Come di djusse, sapinse a lu, Gauthier si prononce dinsi e-n inglès.https://www.7sur7.be/musique/gotye-la-nouvelle-sensation-belgo-australienne~a4b7f766/ Houte di çoula, Wouter, c' est l' varyisté neyerlandès-cåzante di « Gotye ».https://www.magicmaman.com/prenom/wouter,2006200,16335.asp Dins li vraiye veye, on li spote pacô « Wally ».https://web.archive.org/web/20240430153613/https://www.stereogum.com/2151661/gotye-somebody-that-i-used-to-know-10th-anniversary-oral-history-kimbra/interviews/oral-history/

 Biyografeye 

 Djonnesse 
Minme s' il a nexhou a Brudje, il aveut baguî e-n Ostraleye, cwand il ît deus ans vî.https://focusonbelgium.be/nl/wist%20u%20dat/wist-u-dat-de-australische-zanger-gotye-brugge-werd-geboren  Il a dmoré ene miete a Sydney, pus il a bagué do costé d' Melbourne.https://www.npr.org/player/embed/150507105/155559450 

Il a todî djouwé del muzike voltî, tot-z estant gamén. La k' il a-st aprindou a djouwer diferins instrumints.https://web.archive.org/web/20240724223158/https://www.bsoband.com/post/the-rise-and-fall-of-gotye-music-industries-one-hit-wonder Inte di zels, on-z ertrouve li piyano ey el batreye.https://www.musicalille.fr/gotye-nouvelle-revelation-belgo-australienne-video/

Tins d' ès laidådje, i djouwéve dedja dins ene binde novice avou ses camaerådes d' escole. Ci binde la s' loméve : « Downstares ».https://musicstory.fandom.com/fr/wiki/Gotye C' est laddé k' il a cmincî s' cårire, e 2002.https://www.vrt.be/vrtnws/nl/2011/09/30/gotye_staat_3_keerinuitverkochteab-1-1122535/

 Grand-ådje 
Avou ses oridjenes flamindes eyet des bokets d' ès famile ki vicnut laddé, il etind bén l' neyerlandès. Tolminme k' il a deur po l' cåzer.https://www.gva.be/cnt/aid1077764 Il l' aprind timpesse gråce a des binde d' imådjes ki lét voltî.https://www.dailymotion.com/video/xxf7dn

E 2012, ene tchinne di televuzion k' est active åzès Uyessês, CNN, aveut advierti flotchreçmint les djins ki Gotye vneut d' mori. Tenawete, ci n' esteut nén l' veur. Il ont stitchî k' i s' aveut distrût avou ene bale dins l' tiesse.https://www.rtbf.be/article/non-cnn-gotye-ne-s-est-pas-tire-une-balle-dans-la-tete-7797991 

 Cårire 
Gotye, c' est ene sakî ki rexhe ses alboms di manire otonome. Dj' ô bén k' c' est lu-minme k' est s' label.https://web.archive.org/web/20240421030013/https://www.originmusicpublishing.com/wally-de-backer-gotye.html Dispu 2002, il est mimbe d' ene binde ki s' loméve : « The Basics ».https://facts.net/celebrity/25-intriguing-facts-about-gotye/ Ci-ci, c' est ene binde al rock avou troes muzikîs, inte di yeusses : Gotye.https://genius.com/artists/The-basics

Cåzumint ene dijhnêye après comincî s' cårire, il a wangnî troes pris des Grammys avou si tchanson : Somebody That I Used to Know.https://www.grammy.com/artists/gotye/2402 C' est gråce a ci tchanson la k' il a divnou peuprece pattavå sol Daegne, plamour ki dvant c' esteut aprume dins s' payis d' vicåreye k' il l' ît. El videyo del tchanson « Somebody That I Used to Know » a stî veyowe pus d' deus miyårds d' côps.https://www.parismatch.be/actualites/sport/2023/07/17/un-tube-et-puis-sen-va-gotye-et-ses-2-milliards-de-vues-youtube-quelquun-quon-a-tres-bien-connu-CHJSJTKW6VGOROWWIYKHZG3TBA/ Mins nerén, il a accepté d' payî 45% des liårds k' il a wangnî avou ci tchanson la, ca il aveut rprindou des notes d' on tchanteu braezilyin. Les cwårs ont stî åzès dischindants d' èç muzikî la.https://web.archive.org/web/20240407101816/https://www.rtbf.be/article/le-chanteur-belge-gotye-un-copieur-qui-assume-7997575 Padvant d' rexhe ci tite ci, il a, pindant on moumint, yeu deur a trové ene tchanteuse. Avou ça, k' après awè yeu do succès avou, les aschoûteus d' radio ont cmincî a nd awè leu sô avou ç' tite ci. Çoula lu a fwait ene miete må, ca il aveut les pinses d' anoyî les djins.https://www.hln.be/showbizz/hoe-monsterhit-somebody-that-i-used-to-know-het-leven-van-de-belgische-gotye-verpestte~a6db5aaf/

E 2024, i rexhe ene muzike après n' end awè vudî dispu onze ans.https://www.forbes.com/sites/hughmcintyre/2024/02/26/gotyes-somebody-that-i-used-to-know-is-a-hit-all-over-again/?sh=519d0c9516dd Come di djusse, il a fwait ene longue pôze dins l' monde del muzike. Do moens, come djouweu eyet tchanteu, pusk' i s' a metou so d' ôtes ovraedjes, come el ci d' askepyî on vraiy label. Tolminme k' il a porshuvou di djouwer ene miete di tins e tins. 

 Stîle 
Si vwès rshonne foirt el ci da Sting u co d' Peter Gabriel. Cist ome ci s' a eto inspiré d' ôte grand tchanteu do monde tuzançrece inglès-cåzant : David Bowie u co Bob Dylan. Do costé des tchanteuses, Gotye aveut clatchî, e 2012, bén vleur ovrer avou Kate Bush. Come di djusse, c' est s'-n' idole.https://www.nme.com/news/music/gotye-11-1272732 Tot rwaitant ès muzike, c' est puvite on maxhaedje d' indiye, di rok eyet d' muzike electronike. Tot rwaitant l' imådje, c' est ene sakî ki voet voltî d' askepyî des videyos ki mete e dvant-plan l' racontrece k' i gn a padrî.

Dins si tchanson li pus cnoxhowe, « Somebody That I Used to Know », Gotye dvize d' ene di ses ancyinnès comeres. Li tchanteu a vlou mostrer l' discabitulance k' i gn a après ene macsigrogne amoureuse.https://storyofsong.com/story/somebody-that-i-used-to-know/ Po çoula, il a tchanté avou Kimbra, ene muzikeuse ki vént d' Novele-Zelande. 

 Discografeye 

 Alboms 

 2003 : Boardface
 2006 : Like Drawing Blood
 2007 : Mixed Blood 
 2011 : Making Mirrors 

 Rilomêyès tchansons 

 2006 : Learnalilgivinanlovin
 2007 : Hearts a Mess 
 2010 : Eyes Wide Open
 2011 : Somebody That I Used to Know 
 2011 : Easy Way Out

 Rilomêye 

 Vindaedje 
E 2021, Gotye s' a metou al setinme plaece dins li clasmint des tchanteus bedjes k' ont vindou li pus di tchansons. Il a, å moens, vindou 15,7 miyons d' muzikes.https://www.hln.be/muziek/week-van-de-belgische-muziek-dit-zijn-onze-10-best-verkopende-artiesten-aller-tijden-en-van-sommigen-heb-je-wellicht-nog-nooit-gehoord~a2ebd182/

 Pris 
Gotye a wangnî sacwants pris d' muzike. Li prumî, c' esteut e 2006, avou l' AIR Awards ki bistokéve les djins ki vnént des labels indepindants.https://web.archive.org/web/20160310102536/https://www.air.org.au/awards/history Ciste anêye la, il a stî lomé po deus ôtes pris k' avént aveur avou on di ses alboms : Like Drawing Blood.https://music.fandom.com/wiki/Like_Drawing_Blood Al copete do mårtchî, cist albom ci a fini 13inme å clasmint ostralyin, ciste anêye la. Avou ça k' il a bén rexhou el Neyerlande eto.

Tot rwaitant les pris k' il a wangnî, el Grammy k' il a wangnî po-z awè fwait « l' eredjistrumint di l' anêye », c' est Prince ki lu a dné. D' ayeur, cwand ci muzikî estazunyin la a morou, e 2016, Gotye a vlou lu rinde bon dvwer.https://www.europe2.fr/musique/prince-gotye-reprend-sometimes-it-snows-in-april-a-cappella-lhommage-dechirant-39116.html Li dierin pris k' il a wangî disk' enute, c' est on Helpmann Awards po-z awè metou so pî « li meyeu concert ostralyin contimporin ».https://www.broadwayworld.com/article/Final-Winners-Announced-For-2018-Helpmann-Awards-Act-II-20180716 Il a wangî l' Grammy avou « Somebody That I Used to Know ». La k' elle a dmoré li pus lontins al prumire plaece do clasmint burtaenike. L' albom ki rwaite ci muzike ci a stî troes côps plake di platene e-n Ostraleye. Il a stî seulmint on côp plake di platene el Beldjike ey e Pologne. Il a ossu wagnî ene plake d' ôr e-n Almagne, e Canada ey å Rweyåme-Uni. Dins ces payis la, insi k' åzès Uyessês, i gn a totplin des fanes di lu.
centré|vignette|Gotye, c' est li deujhinme djin sol foto. Les sakîs ki sont dzeu, c' est des muzikîs ki sont drola po l' ARIA Awards di 2012.

 Bon dvwer 
Si pus grande tchanson, « Somebody That I Used to Know », a stî rprindowe pa ene ôte binde : Walk off the Earth. L' erprijhe s' a fwait e-n acoustike.https://www.tendanceouest.com/actualite-33125-gotye-somebody-that-i-used-to-know-l-incroyable-reprise-de-walk-off-the-earth Houte di çoula, ci tchanson la a eto stî rprindowe dins on fouyton estazunyin : Glee. Mins nerén, Gotye l' a-st aschoûté evi. Li tchanteu a clatchî k' i n' a nén veyou voltî l' erprijhe, cåze do stîle des djouweus do fouyton.https://www.ozap.com/actu/gotye-n-a-pas-aime-la-reprise-de-son-hit-somebody-that-i-used-to-know-dans-glee/440545

 Hårdêye difoûtrinne 

 Li waibe oficire da Gotye.

 Referinces eyet sourdants 

Categoreye:Tchanteus e-n inglès
Categoreye:Muzikeus
Categoreye:Compôzeus